钦定古今图书集成/明伦汇编/氏族典/第370卷 > 《郑樵通志》 > 《宰相世系表》
## 钦定古今图书集成/明伦汇编/氏族典/第370卷 > 《郑樵通志》 > 《宰相世系表》

阎氏出自姬姓。周武王封太伯曾孙仲奕于阎乡，因
以为氏。又云：“康王少子生而手文曰阎，康王封于阎
城。”又云：唐叔虞之后，晋成公子懿食采于阎邑，晋灭，
子孙散处河洛，前汉末居荥阳。尚书阎章生畅，侍中，
封宜春侯。三子：显、景、晏，显，车骑将军、长社侯。显生穆，
避难徙于巴西之安。汉。显孙甫，魏武帝封为平乐乡
侯，复居河南新安生牂柯太守璞，璞生晋殿中将军、
汉中太守赞，赞生辽西太守亨，亨生北平太守、安成
亭侯鼎，字玉铉，死刘聪之难，子昌奔于代王猗卢，遂
居马邑。孙满，后魏诸曹大夫，自马邑又徙河南。孙善，
龙骧将军、云中镇将，因居云州。盛乐生车骑将军、炖
煌镇都大将提，提生盛乐郡守进。进少子庆，字仁度，
后周小司空、上柱国、《石保成》公，赐姓大野，至隋复旧。
生毗。

阎氏宰相一人。《立本》。